
dr. Tomșa Sanda M.



ANUNȚ ORGANIZARE CONCURS
pentru
OCUPARE UNOR POSTURI VACANTE/TEMPORAR VACANTE 



În perioada 01 octobrie 2026 – 29 octombrie 2026, Serviciul de Ambulanţă Judeţean Bistriţa-Năsăud organizează, în conformitate cu HG nr. 1336/2022, pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice, 
CONCURS/EXAMEN pentru ocuparea următorului post vacant: 
· 1 (unu) post de asistent medical generalist (PL), pe perioadă nedeterminată - Compartimentul de Asistență Medicală de Urgență și Transport Medical Asistat, Substația Năsăud - post operativ, în regim continuu, în ture de 12 ore, inclusiv activitate de noapte și zile nelucrătoare, cu activitate pe ambulanțe tip C2 și B1/B2, salarizate conform legislației în vigoare;

1. DESCRIEREA POSTULUI de ASISTENT MEDICAL GENERALIST (PL).:
1. Misiunea postului:
 acordare de prim ajutor sau asistenţă medicală de urgenţă în echipă;
 acordare asistență medicală de urgență și transport medical asistat, la nivelul pregătirii sale profesionale, cu respectarea cadrului legislativ și organizațional în vigoare;
 acordarea asistenţei medicale preventive în echipă, cu ocazia diverselor manifestări ce implică aglomerări umane (evenimente socio-politice, culturale, sportive, religioase, etc.)
 disponibilitate și contribuție la intervenții complexe, în cazuri speciale (calamităţi, dezastre, accidente cu victime multiple, etc.) în cadrul sau în afara Planului roşu de intervenție, declanșat la nivel judeţean, regional, etc.

1. Principalele atribuții ale titularului de post (fără caracter limitativ):
 acordă primul ajutor în limitele competenţei, la locul îmbolnăvirii sau al accidentului, indiferent de locul unde se află, în timpul ori în afara programului de lucru;
 aplică asistenţa medicală de urgenţă corespunzătoare, promovând măsurile de profilaxie, educație sanitară şi de combatere a complicaţiilor;
 aplică şi foloseşte procedeele şi mijloacele puse la dispoziţie pentru realizarea obiectivelor prevăzute în programele de sănătate şi prevenirea îmbolnăvirilor;
 conduce şi coordonează activitatea întregului echipaj din care face parte şi a cărui şef de echipaj este prin natura pregătirii sale, participând şi răspunzând de îndeplinirea întocmai şi la timp a tuturor îndatoririlor personale şi a personalului de intervenţie din subordine.
 contribuie activ, cu caracter permanent, la igienizare, dezinfecția și decontaminarea ambulanței după intervenții; 
 disponibilitatea la muncă suplimentară, la solicitarea instituției, și la efort susținut, pentru asigurarea continuității activității instituției; 
 menținerea pregătirii profesionale la nivel adecvat în permanență, cu obligație de formare profesională continuă, atât în domeniul medical.

1. ÎNSCRIEREA LA CONCURS/EXAMEN:
Dosarele de înscriere la concurs se depun, PERSONAL, la Sediul Central al Serviciului de Ambulanţă Judeţean Bistrița Năsăud din str. Ghinzii nr.26A – Compartiment Resurse Umane, telefon 0263/217055 - interior 113, în perioada:
· 01 octombrie 2026, ora 9:00 – 14 octombrie 2026, ora 15:00 ! 
· dosarele care se depun în  afara acestui interval de timp, NU vor fi acceptate !

1. CONDIȚII GENERALE DE PARTICIPARE 
Candidații trebuie să îndeplinească cumulativ condiţiile generale şi specifice, prevăzute de legislaţia în vigoare (conf. HG nr.1336/2022), după cum urmează: 
1. are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elvețiene; 
1. cunoaște limba română, scris și vorbit; 
1. are vârsta minimă reglementată de prevederile legale; 
1. are capacitate deplină de exercițiu;
1. are are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
1. are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate; 
1. îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
1. nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
1. nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau faţă de aceasta nu s-a luat măsura de siguranță a interzicerii ocupării unei funcții sau a exercitării unei profesii;
1. nu a comis infracțiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h). 

1. CONDIȚII SPECIFICE DE PARTICIPARE
În conformitate cu prevederile OMS nr. 1470/20.10.2011, cu modificările și completările ulterioare.
1. diplomă de bacalaureat;
1. diplomă de școală sanitară postliceală sau echivalentă sau diplomă de studii postliceale prin echivalare conform H.G. nr. 797/1997;
1. vechime în specialitatea de asistent medical generalist minim 6 luni;
1. certificat de membru eliberat de OAMGMAMR Bistrița-Năsăud; 
1. avizul anual eliberat de OAMGMAMR Bistrița-Năsăud pentru autorizarea exercitării profesiei.

1. DOSARELE DE ÎNSCRIERE vor conține: 
1. formular de înscriere tip care conține inclusiv declarația privind consimțământul pentru prelucrarea datelor cu caracter personal – se va primi de la sediul SAJ BN; 
1. copia actului de identitate sau orice alt document care atestă identitatea (carte de identitate, pașaport), potrivit legii, aflate în termen de valabilitate;
1. copie certificat naștere;
1. copie certificat căsătorie, după caz;
1. Curriculum vitae (CV model european); 
1. copiile diplomelor de studii și alte înscrisuri din care să rezulte îndeplinirea condiţiilor specifice de participare la concurs; 
1. copia carnetului de muncă care sa ateste vechimea în muncă și după caz în specialitate până la data de 31.12.2010, dacă este cazul;
1. extras din baza REVISAL, în original, eliberat de ITM Bistrița-Năsăud, din care să ateste vechimea în muncă şi după caz, în specialitate de la data de 01.01.2011 până în prezent. Extrasul din baza REVISAL nu va fi mai vechi de 1 lună, calculat până la data finalizării depunerilor de dosare. 
1. copie adeverință/-e de vechime, eliberată de angajator/-i, care să ateste activitatea desfășurată, durata activității, salariul, vechimea în muncă, în meserie și/sau în specialitatea studiilor și eventualele modificări ale contractului de muncă;
1. cazierul judiciar – se acceptă doar cazierele și certificatele judiciare fără înscrisuri;
1. certificatul de integritate comportamentală – se acceptă doar cazierele și certificatele de integritate comportamentală fără înscrisuri; 
1. adeverinţă care să ateste starea de sănătate corespunzătoare, eliberată de medicul de familie;
1. declarație pe propria răspundere că actele prezentate în original și depuse în copie la dosarul de concurs sunt conforme cu realitatea (nu au fost falsificate)
1. declarație pe propria răspundere a candidatului că nu este cercetat/urmărit penal.
1. taxa de concurs, în valoare de 100 RON, se achită la casieria unităţii, în ziua concursului.
1. taxa de concurs, în valoare de 100 RON, se achită la casieria unității, în ziua concursului.
	Notă:
1. Copiile documentelor prevăzute mai sus vor fi însoțite de documentele originale, care se certifică pentru conformitate cu originalul de către secretarul comisiei de concurs;
2. Toate documentele care au prevăzut termen de valabilitate, la data depunerii dosarului vor trebui să fie în termenul de valabilitate prevăzut de document;
3. Documentele care provin din alte țări decât România și sunt în altă limbă, vor fi prezentate împreună cu traducerea legalizată a acestora.
4. NU se acceptă documente care nu dețin elemente de identificare a angajatorului (semnătură și ștampilă, antet, date de contact ale firmei, etc.)
5. Lipsa oricărui document din lista mai sus menționată duce la respingerea dosarului.



1. CALENDARUL CONCURSULUI/EXAMENULUI: 
Atenție! Candidații vor trebui să urmărească pagina web și pagina Facebook a SAJ-BN pentru a fi la curent cu informațiile care se postează legat de programarea pe serii, modificare locație pentru probele de concurs etc. în cazul în care numărul mare de candidați impune derularea probelor de concurs pe serii. 

	1. Proba de selecție dosare:
	15.10.2026, ora 10,00

	1. Afișarea listei cu situația candidaților înscriși:
	15.10.2026, ora 16,00

	1. Termen maxim de depunere contestații selecție:
	16.10.2026, ora 16,00

	1. Termen max. de soluționarea contestațiilor:
	19.10.2026, ora 20,00

	1. Susținerea testului de verificare a cunoștințelor (scris + practic):
	22.10.2026, ora 10,00

	1. Afișarea rezultatelor testului de verificare a cunoștințelor
	22.10.2026, ora 19,00

	1. Termen max. depunere contestații proba de verificare a cunoștințelor:
	23.10.2026, ora 16,00

	1. Termen max. soluționare contestații proba de verificare a cunoștințelor:
	26.10.2026, ora 20,00

	1. Susținerea probei interviu:	
	27.10.2026, ora 10,00

	1. Afișarea rezultatelor susținerii probei interviu:
	27.10.2026, ora 19,00

	1. Termen max. depunere contestații proba interviu: 
	28.10.2026, ora 16,00

	1. Termen maxim de soluționarea contestațiilor proba interviu:
	29.10.2026, ora 19,00

	1. Afișarea rezultatelor rămase definitive:
	29.10.2026, ora 19,00



1. DERULAREA CONCURSULUI/EXAMENULUI: 
· Concursul se va desfășura conform graficului de concurs prezentat anterior. 
· Fiecare probă a concursului se va înregistra audio-video, iar înregistrările se vor păstra și arhiva împreună cu celelalte documente aferente concursului. 
· Concursul constă, în conformitate cu legislația în vigoare și regulamentul de derulare a concursurilor, din următoarele etape/probe:
	1. Etapa de selecție a dosarelor - probă eliminatorie
1. Proba de verificare a cunoștințelor teoretice și practice - probă eliminatorie
· subproba 1 - probă scrisă, rezolvarea unui test grilă - subprobă eliminatorie
· subproba 2 - probă teoretică și practică, prin care se vor testa cunoștințele practice candidaților în domeniul asistenței medicale de urgență și în domeniul legislației specifice sistemului public integrat de urgență - subprobă eliminatorie
1. Etapa interviu.. 



Punctajul minim de promovare al fiecărei probe, conform legislației în vigoare, este de 50 puncte din maxim 100 puncte posibile. Pentru a trece la următoarea etapă/probă sau subprobă este nevoie de a întruni punctajul minim.
Rezultatele se vor publica pe site-ul web al unității, lângă publicația de concurs, după finalizarea fiecărei probe, împreună cu afișarea acestora la sediul instituției. 


1. CONTESTAȚII : 
1. Conform HG nr. 1336/2022, art.53, candidații nemulțumiți pot depune contestație în termen de cel mult o zi lucrătoare de la data afișării rezultatului final al fiecărei probe a concursului/examenului, sub sancțiunea decăderii din acest drept. 
1. Contestația se soluționează de către Comisia de Soluționare a Contestațiilor în termen de o zi lucrătoare de la expirarea termenului de depunere a contestațiilor.
1. Orice candidat poate solicita, pe bază de cerere scrisă adresată Președintelui de Comisie de concurs, vizualizarea propriei lucrări scrise. 

1. BIBLIOGRAFIE de CONCURS/EXAMEN:
1. Ghidul asistentului medical în prespital, de Adrian CRIȘAN și Cătălin UȚĂ, Editura ASIDU, Cluj Napoca; 
1. Suportul Vital al Traumei în Presiptal (SVTPS), NAEMT, ediția a IX.-a, tradusă în lb.română sub red. dr.Grasu C. și dr.Grasu A., București, Editura Callisto;  
1. Medicina de urgență în prespital, vol. I.+II., AAOS, sub red. Nancy Caroline, ediția a VII-a revizuită, tradusă în lb.română, București, Editura Art;  
1. Manualul Sheehy pentru Asistență medicală de urgență, ediția aVII-a, tradusă în lb.română, București, Editura Ethnos; 
1. Medicină internă pentru cadre medii, sub red. Corneliu BORUNDEL, Editura All, București;
1. Urgențele medico-chirurgicale - Sinteze pentru asistenții medicali, sub red. Lucreția TITIRCĂ, Editura Medicală, București;
1. Manual de Prim Ajutor Calificat, sub red. șef lucrări dr. Raed ARAFAT, Editura Etnos, București.
1. Legislație specifică*: 
8. Legea nr. 95/2006, privind reforma în domeniul sănătății, Titlul IV – Sistemul naţional de asistenţă medicală de urgenţă şi de prim ajutor calificat;
8. Ordin MSP nr. 2021/2008, pentru aprobarea Normelor metodologice de aplicare ale titlului IV Sistemul naţional de asistenţă medicală de urgenţă şi de prim ajutor calificat din Legea nr. 95/2006 privind reforma în domeniul sănătăţii;
8. OMSP nr. 1092/2006, privind stabilirea competenţelor şi atribuţiilor echipajelor publice de intervenţie de diferite niveluri în faza prespitalicească;
8. OMS nr. 1.761/2021, pentru aprobarea Normelor tehnice privind curățarea, dezinfecția și sterilizarea în unitățile sanitare publice și private, evaluarea eficacității procedurilor de curățenie și dezinfecție efectuate în cadrul acestora, procedurile recomandate pentru dezinfecția mâinilor în funcție de nivelul de risc, precum și metodele de evaluare a derulării procesului de sterilizare și controlul eficienței acestuia; 
8. OUG nr. 144/2008, privind exercitarea profesiei de asistent medical generalist, a profesiei de moașă și a profesiei de asistent medical, precum și organizarea și funcționarea Ordinului Asistenților Medicali Generaliști, Moașelor și Asistenților Medicali din România;
8. Regulamentul Intern al Serviciului de Ambulanță Județean Bistrița Năsăud**;
8. Regulamentul de Organizare și Funcționare al Serviciului de Ambulanță Județean Bistrița Năsăud**

1. TEMATICĂ CONCURS/EXAMEN
1. [bookmark: _Hlk180403058]Recunoașterea și primul ajutor de bază în cazul unei persoane (adult și copil) despre care nu se cunosc detalii (protocol BLS, conform ERC); 
1. Semiologie și asistență medicală de urgență în cazul unei persoane (adult și copil) inconștiente (protocol ALS,conform ERC,  inclusiv defibrilare);
1. Resuscitarea la nou născut (protocol BLS și ALS, conform ERC); 
1. Asistență medicală de urgență la persoana (adult și copil) cu obstrucție de căi respiratorii superioare (incluisv manevra Heimlich); 
1. Asistență medicală de urgență  la o persoană cu modificare a stării de conștiență (confuz, dezorientat, somnolent etc.), dar cu funcții vitale prezente (recunoașterea inclusiv poziția laterală de siguranță); 
1. Asistență medicală de urgență  în urgențele aparatului cardiovascular; 
1. Asistență medicală de urgență  în urgențele aparatului respirator;
1. Asistență medicală de urgență  în urgențele aparatului digestiv;
1. Asistență medicală de urgență  în urgențele aparatului renal;
1. Asistență medicală de urgență  în urgențele neurologice;
1. Asistență medicală de urgență  în reacțiile alergice;
1. Asistență medicală de urgență  în șoc; 
1. Intoxicații; 
1. Politraumatisme;
1. Asistență medicală de urgență în traumatismele cu leziuni de părți moi; 
1. Asistență medicală de urgență  la pacientul cu hipotermie; 
1. Asistență medicală de urgență  la pacientul înecat (în apă);
1. Asistență medicală de urgență la pacientul cu arsuri;
1. Asistență medicală de urgență la pacientul cu hipertermie; 
1. Asistență medicală de urgență la la pacientul electrocutat.

Derularea subprobei practice: 
· se va trage o temă din lista tematicii (unic pentru toți concurenții dintr-o serie)
· în funcție de mărimea temei, comisia va stabili, dacă subiectul necesită sau nu elaborare de subiect sau nu (această măsură se impune la temele largi, a căror expunere ar depăși timpul de expunere, alocat uni concurent)
· candidații vor dezvolta subiectul și vor efectua procedurile/manevrele medicale  legate de situația dată, solicitate de comisia de examinare; 
· candidatul va trebui să dezvolte subiectul după următorul tipar (model orientativ care se poate dezvolta/adapta situației date): 
0. definiția situației date;
0. aspecte particulare ale acesteia și măsuri de siguranța ale salvatorului în situația dată;
0. accesarea sistemului integrat de urgență (112);
0. recunoașterea situației date/elemente de diagnostic prezumtiv (simptomatologie clinică, manifestări etc.);
0. elemente de diagnostic diferențial și particularitățile situației date, inclusiv măsurarea și monitorizarea funcțiilor vitale;
0. prim ajutor/asistență medicală de urgență în situația dată (cu și fără echipamente medicale);
0. tratament/medicație de primă intenție;
0. pregătirea pentru evacuare și mobilizarea persoanei asistate.  

Notă: 
* - manualul este disponibil, în format .pdf, pe pagina web a SAJ-BN, secțiunea ”Formare profesională” (www.ambulantabistritanasaud.ro)
** - actele normative se vor studia în forma în vigoare la data concursului și sunt accesibile, în format actualizat, pe pagina de legislație gratuită a Ministerului Justiției (https://legislatie.just.ro)
*** - regulamentele interne sunt disponibile, în format .pdf, pe pagina web a SAJ-BN, secțiunea ”Regulamente interne” (www.ambulantabistritanasaud.ro)






	
								Întocmit,
							Ref. spec. Adriana CONON

